recursal/SuperWikiNEXT-32B huggingface dataset:
מכון השאיבה על גדות הירמוך, 1944מכון השאיבה על גדות הירמוך, 1944
אמת המים ב-1944אמת המים ב-1944
**מכון חמשת הקיבוצים** היה מפעל הובלת מים בעמק הירדן אשר הוקם בשנים 1942-1943.

רקע
---

ב-1931 תכנן המהנדס שמחה בלאס מפעל מים ראשון בעמק הירדן לקיבוצים בית זרע ודגניה ב' - המים נשאבו מנהר הירדן במשאבות שהופעלו על ידי חשמל מתחנת הכוח ההידרואלקטרית בנהריים, הועלו אל ראש אמת מים (שהוקמה לאורך גבולה הדרומי של דגניה ב'), וזרמו עליה בכח הכובד אל שדות הקיבוצים. מפעל זה, שכונה "האמה המשותפת", הפחית את עלות המים והגדיל את כמותם ובכך איפשר הקמת קיבוץ נוסף באזור, אפיקים.

אמת מים שנייה נבנתה על ידי חברי אשדות יעקב ב-1938, ממזרח לאשדות יעקב, בכיוון דרום-צפון. המים נשאבו מהירמוך, הועלו אל ראש האמה וזרמו אל שדות אשדות יעקב בדרום-מזרח עמק הירדן.

מכון חמשת הקיבוצים
------------------

בניית מפעל המים ב-1942בניית מפעל המים ב-1942
בשנות ה-40 מי ההשקיה כבר לא הספיקו לגידול המרכזי באותה תקופה - בננות. בשנים 1942-1943 יזמו חמישה קיבוצים: דגניה א', דגניה ב', בית זרע, אפיקים וקבוצת כנרת, הקמת אמת מים שלישית להשקיית שדותיהם. אמה זו, שכונתה "האמה הגבוהה", תוכננה אף היא על ידי שמחה בלאס והוקמה על ידי סולל בונה. המים נשאבו מהירמוך באמצעות מכון שאיבה מדרום לקיבוץ מסדה, וזרמו על גבי האמה לשדות הקיבוצים במזרח עמק הירדן. מפעל השאיבה הוקם בתקופת מלחמת העולם השנייה בה שרר מחסור בכח אדם, לכן חברי הקיבוצים הועסקו בעבודת הבנייה. מכון השאיבה שהוקם כונה "מכון חמשת הקיבוצים".

מפעל ההשקיה כלל משאבות בהספק של 500 מטר מעוקב לשעה כל אחת. מהמשאבות זרמו המים בשני צינורות בלחץ 18 ו-20 צול שהעלו את המים לגובה 38 מטר, עד לראש אמת מים מבטון. מראש האמה ירדו המים בשיפוע של 1.2 פרומיל לאורך 1,250 מטר. לאורך האמה היו פתחים לחלוקת המים לתעלות מפזרות. מפעל זה הזרים כל שנה כ-7 מיליון מטר מעוקב של מי השקיה.

כל מערכת ההשקיה התבססה על תעלות פתוחות והצפה: החל מאמות המים, המשך בתעלות המפזרות וכלה בתעלות המחלקות בתוך השטחים החקלאיים. כמויות המים שהשקו את השטחים היו גדולות מהצורך הממשי ובזבזניות, חלק גדול מהמים לא שימש בפועל להשקיה אלא זרם לניקוז.

בין האחראים על הפעלת המכון וחלוקת המים היו מאיר מלמד מקבוצת כנרת, ואברהם בן דוב, גם הוא מקבוצת כנרת, שנהרג בעלותו על מוקש שהטמינו הירדנים בדרך היורדת למכון השאיבה על גדות הירמוך. לצורך עבודתו, קיבל מאיר מלמד "רכב שרות", אופנוע הארלי דווידסון עם "סירה", ועם מהלכים ביד, כולל הילוך אחורי ("רוורס").

בשנות ה-70 הוטלו מכסות מים על פי חוק, ההשקיה עברה למערכות סגורות, ושלוש האמות ומכוני השאיבה שהזינו אותן, ננטשו. מ"האמה המשותפת" ומהאמה של אשדות יעקב נותרו קטעים בלבד, אשר שופצו על ידי "אגודת המים בעמק הירדן". "האמה הגבוהה" נותרה כמעט בשלמותה אך זרועה סדקים ושברים.

* אמת המים בבנייה, 1942אמת המים בבנייה, 1942
* מכון השאיבה ב-1943 במבט מעל המצוקמכון השאיבה ב-1943 במבט מעל המצוק
* מבט מקרוב על הצינורות לשאיבה ממי הירמוך, 1943מבט מקרוב על הצינורות לשאיבה ממי הירמוך, 1943

קישורים חיצוניים
----------------

ויקישיתוף מדיה וקבצים בנושא **מכון חמשת הקיבוצים** בוויקישיתוף
* 1943: ושאבתם מים מהירמוך, באתר ynet, 28 באוקטובר 2005
* היסטוריית המים של עמק הירדן, באתר אגודת המים בעמק הירדן
* יונתן זיגמנד, על אמות המים של ההתיישבות הציונית בעמק הירדן, בבלוג ארכיונתן
* ה. בירגר, אמת־מים חדשה בעמק־הירדן, משמר, 4 בינואר 1944המשך הכתבה, משמר, 4 בינואר 1944

הערות שוליים
------------

1. ↑  מפעל השקאה חדש בעמק הירדן, דבר, 3 באוגוסט 1943
**דייוויד מינצברג** (באנגלית: **David H. Mincberg**) הוא עורך דין ואיש עסקים יהודי-אמריקאי, המכהן בתור בעל זכויות הניהול בקבוצת הכדורגל הפועל תל אביב. בעברו כיהן בתפקידים שונים בקבוצות דטרויט פיסטונס, מילווקי באקס וממפיס גריזליס מליגת ה-NBA ודי. סי. יונייטד מה-MLS.

ביוגרפיה
--------

מינצברג למד משפטים באוניברסיטת קליפורניה בברקלי, שם סיים לימודי עריכת דין (Juris Doctor), ובעל תואר ראשון מאוניברסיטת דרום פלורידה.

בינואר 2013 היה חלק מהמשא ומתן לרכישת הקבוצות די. סי. יונייטד וממפיס גריזליס, שבסיומן מונה להיות עורך דינם של שתי הקבוצות. כחלק מתפקידו בתור המייצג המשפטי של די.סי. יונייטד, היה מינצברג זה שניהל את המשא ומתן מול הממשל המקומי על בניית אצטדיון חדש, מה שיאפשר את השארת הקבוצה בוושינגטון די. סי. שהבשיל ביולי של אותה השנה להסכם מולם. בתפקידו בממפיס גריזליס הוא היה גם חלק בהחלטות העסקיות של הקבוצה, בקבוצת הבעלות וכן גם בהחלטות הניהוליות של הקבוצה - כמו בחירת השחקנים, תהליך הדראפט והרכש.

מינצברג עסק גם בכתיבה משפטית. במאמר העוסק בהשעייתו של גילברט ארינאס מהוושינגטון וויזארדס בעקבות תקרית האקדחים, בחן מינצברג האם לקבוצה, מבחינה חוקית, יש הצדקה לשחרור החוזה מולו בגלל אותה תקרית. מאמר זה צוין במאמר "Fundamentals of Sports Law" של Westlaw.

ב-2017 מונה מינצברג לסגן הנשיא לאסטרטגיית הכדורסל בקבוצת המילווקי באקס.

ביולי 2020 מונה לעוזר מנכ"ל הדטרויט פיסטונס, תפקיד אשר שימש למשך עונה אחת.

### רכישת הפועל תל אביב

בנובמבר 2022 פורסם כי מינצברג מייצג קבוצת משקיעים אמריקאים, הנכנסים למשא ומתן מול שרון ואיציק ניסנוב, זאב גרינברג ובועז תושב על קניית מועדון הכדורגל הפועל תל אביב. בקבוצה גם נמצאים אחיו, מיכאל, חבר דירקטוריון קבוצת פלימות' ארגייל האנגלית, ואנשי עסקים נוספים. דייוויד עצמו אינו בעלי הקבוצה ואינו בעל הממון הגדול ביותר, אך הוא נבחר לייצג ולעמוד בראש קבוצת המכירה.

באותו חודש פורסם כי 3 מחברי קבוצת הבעלות היוצאת, איציק ניסנוב, זאב גרינברג ובועז תושב, חתמו על מסמך ההבנות והסכם המסגרת. לאחר מספר ימים, פורסם ששרון ניסנוב חתם גם הוא על ההסכם.

בינואר 2023, לאחר שבדיקת הנאותות הושלמה, קבוצת מינצברג הודיעה על רכישת הקבוצה. בסוף פברואר הועברו הכספים הראשונים לקניית הקבוצה, לאחר שהסתיימה בדיקת הבקרה התקציבית המקדימה של ההתאחדות לכדורגל, וב-1 במרץ ועדת העברת הזכויות אישרה את עסקת המכירה.

ב-1 ביוני 2023 נכנס לתוקף הסכם המכירה, ודייוויד מינצברג הפך לבעל זכויות הניהול בהפועל תל אביב. מיד לאחר סיום המכירה, הקבוצה בניהולו החתימה את השחקן חוסה רודריגס, המאמן מייקל ואלקאניס, והשחקן עומרי אלטמן ששיחק בעברו במועדון.

הערות שוליים
------------

1. ↑  D.C. United and the District Announce Final Soccer Stadium Agreement, DC United, ‏8.6.2015
2. ↑  "Grizzlies Media Guide" (PDF). I.cdn.turner.com. נבדק ב-2014-02-21.
3. ↑  10 Va. Sports & Ent. L.J. 43
4. ↑  Fundamentals of Sports Law § 18:2
5. ↑  הדר יעקבי, ‏האיש שעומד בפרונט של רכישת הפועל ת"א, באתר ערוץ הספורט, 15 בנובמבר 2022
6. ↑  הדר יעקבי, ‏שלושה בעלים כבר חתמו, שרון ניסנוב משתהה: מצב רכישת הפועל ת"א, באתר ערוץ הספורט, 14 בנובמבר 2022
7. ↑  אופיר סער‏, האמריקאים החליטו: נרכוש את הפועל תל אביב למרות המחלוקות, באתר וואלה!‏, 15 בינואר 2023
8. ↑  אופיר סער‏, הכסף כבר עבר: הפועל תל אביב מתקרבת לקבוצת מיינצברג, באתר וואלה!‏, 28 בפברואר 2023
9. ↑  נדב צנציפר, חשיפת ynet | הוועדה להעברת זכויות אישרה את עסקת הרוכשים של הפועל תל אביב, באתר ynet, 1 במרץ 2023
**פפסי ואן** (באנגלית: **Pepsi One**) הוא משקה מוגז קל נטול סוכר בטעם קולה המיוצר על ידי חברת פפסיקו. מקור שמו בערך הקלורי הנמוך - פחות מקלוריה בכוס. משווק בארצות הברית כתחליף אפשרי לפפסי קולה ולדיאט פפסי.

שיווק
-----

ההודעה על הולדתו של המוצר ניתנה שעה אחת בלבד לאחר שמינהל המזון והתרופות האמריקני אישר את השימוש בממתיק המלאכותי אצסולפאם-K (הידוע בארצות הברית כ-Ace-K) במשקאות קלים בשנת 1998 הודיעה חברת פפסיקו על השקת המשקה החדש שבו נעשה שימוש בממתיק זה. המשקה התבסס על מוצר אחר ששווק עוד קודם לכן במדינות אחרות ונקרא פפסי מקס, עם שינויים קלים בנוסחת הטעם שנועדו להתאימו לשוק האמריקני.
כבר בשנת 1999 הגיע היקף המכירות לכ-225 מיליון דולר. על כן נחשב המוצר לאחד מעשרת מוצרי המזון והמשקה המצליחים ביותר שהושקו לאחר 1997.
המתקת המשקה נעשתה תחילה על ידי שילוב של אספרטיים ואצסולפאם-K. בשנת 2005 הוחלף האספרטיים בסוכרלוז (מיוצר תחת שם המותג Splenda) המשמש מאז כממתיק השני, והמשקה הושק מחדש. המשקה ממוצב בארצות הברית כמתחרה העיקרי של קוקה-קולה זירו של חברת קוקה-קולה, ומתחרה למעשה גם ביתר משקאות הקולה המוגזים נטולי הסוכר כגון דיאט קוקה-קולה ודיאט פפסי.

מרכיבים וערך תזונתי
-------------------

מרכיבי המשקה הם: מים, פחמן דו-חמצני, קרמל, חומרי טעם טבעיים ומלאכותיים, חומצה זרחתית, אשלגן בנזואט, סוכרלוז, קפאין, חומצת לימון ואצסולפאם-K. ערכו התזונתי למנה (240 מיליליטר): 1 קלוריה, 25 מ"ג נתרן. במוצר אין חלבונים, פחמימות ושומנים.

ראו גם
------

* קוקה-קולה זירו (המתחרה העיקרי בארצות הברית).

קישורים חיצוניים
----------------

* אתר המשקה בארצות הברית.
* כיצד עשו את הפרסומת לפפסי ואן (השקה מחודשת בארצות הברית).

הערות שוליים
------------

1. ↑  מאמר על ההשקה בעיתון הניו יורק טיימס
2. ↑  דיווח על מכירות המוצר
3. ↑  עשרת המוצרים המצליחים ביותר שהושקו משנת 1997
4. ↑  פירוט ערך תזונתי באתר Calorie-Count
משטרת רמת גן - צד צפוני.  
צולם באוגוסט 2020 לאחר שיפוץ המבנה
**תחנת משטרת רמת גן** היא מצודת טגארט שהוקמה ברמת גן (ברחוב ז'בוטינסקי) בתחילת שנות ה-40 של המאה ה-20 ושימשה כתחנה של משטרת המנדט. לאחר הקמת מדינת ישראל הפכה לתחנה של משטרת ישראל: תחנת בני ברק-רמת גן ומרחב דן.

היסטוריה
--------

בניגוד למרבית מצודות טגארט, שנבנו באזורים פתוחים או בשולי הערים, מצודה זו נבנתה בלב רמת גן, על הכביש הראשי שבין תל אביב לפתח תקווה. בשתי פינות נגדיות של המבנה נבנו מגדלי שמירה שבהם חרכי ירי. החלק הפונה לרחוב של המצודה שימש למינהלה והחלק האחורי כלל חדר אוכל, מגורים, ומוסך. כל אחד משני האגפים כלל חצר פנימית. 

ב-23 באפריל 1946 הייתה תחנת המשטרה יעד להתקפה של האצ"ל. כוח של האצ"ל נכנס לתחנה עם משאית, לשם שוד של מחסן הנשק של התחנה: מקלעים כבדים, תת-מקלעים,  רובים, מדוכות (מטולי רימונים מוברגים על רובים) וארגזי תחמושת. שלושה מאנשי האצ"ל נהרגו בהתקפה, ורביעי, דב גרונר, נפצע ונפל בשבי, ובהמשך הוצא להורג. יתר הפורצים נמלטו עם המשאית העמוסה והבריטים לא הצליחו לתפוס אותם. מול המשטרה הוקמה האנדרטה לזכר דב גרונר של חנה אורלוף המציגה את "גור אריה יהודה" הקטן הנאבק ב"אריה הבריטי" הגדול. לוחית זיכרון לזכר ההתקפה נמצאת בכניסה למבנה.

בחצר התחנה הוקמה אנדרטה לזכר השוטרת יונה קוממי, שנרצחה בשנת 1965 ברמת גן בעת מילוי תפקידה.

על חלק ממתחם התחנה החלה בשנת 2017 הקמתו של מגדל מגורים בן 34 קומות. כחלק ממיזם זה החל בשנת 2018 תהליך שימור של מבנה התחנה, והוא צפוי להסתיים ב-2022.

פעילות התחנה
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

קישורים חיצוניים
----------------

ויקישיתוף מדיה וקבצים בנושא **תחנת משטרת רמת גן** בוויקישיתוף
* מיכאל יעקובסון, בונבוניירה אדריכלית נחשפת מחדש ברחוב הסואן והמזוהם של גוש דן, באתר Xnet‏, 25 באוגוסט 2020

הערות שוליים
------------

1. ↑  מגדל מגורים במתחם משטרת רמת גן, "נדל"ן קום", 7 בפברואר 2017
2. ↑  עוזי ברק, משטרת מרחב דן עוברת לבני ברק, "כל הזמן", 8 במאי 2018
**טרמינולוגיה אנטומיקה** (**Terminologia Anatomica**, בראשי תיבות: TA) הוא תקן בין-לאומי למונחים באנטומיה אנושית. בשנת 2019 פורסמה גרסה עדכנית לתקן, המכונה TA2. הגרסה פורסמה תחת רישיון Creative Commons.

טרמינולוגיה אנטומיקה נוצר בידי הוועדה הפדרטיבית הבין-לאומית למינוח אנטומי (FICAT) (אנ') שהוקמה על ידי הפדרציה הבין-לאומית של ארגוני האנטומיסטים.

היסטוריה
--------

ב-1955 נוצר לראשונה תקן למינוח אנטומי המקובל על הפדרציה הבין-לאומית של ארגוני האנטומיסטים. התקן שכונה נומינה אנטומיקה כלל 5,640 מונחים. הוא עודכן לפרקים ולאורך השנים יצא בשש מהדורות. התפתחויות מאוחרות יותר בתחום הרפואה, במיוחד בהליכים ניתוחיים ובמדעי המוח, יצרו צורך במונחים שחסרו בנומינה אנטומיקה.

בשנת 1998 יצא לאור הספר "טרמינולוגיה אנטומיקה", אשר התבסס על המהדורה החמישית של הנומינה אנטומיקה ושמר על המבנה שלו. בהשוואה לנומינה אנטומיקה שונה הטרמינולוגיה אנטומיקה במספר המונחים הגדול יותר שהוא מכיל, כ-7,500 מונחים של אנטומיה מקרוסקופית בלטינית, ולצידם המונחים באנגלית ואפונים. בנוסף, כלל התקן החדש חלוקה לשישה עשר פרקים המסווגים את המונחים לפי תפקוד ולפי אזורים בגוף. לכל מונח נוסף קוד שיוצר רשימה של מבנים הקשורים זה לזה.

החל משנת 2011, טרמינולוגיה אנטומיקה נגיש בצורה חופשית ברשת האינטרנט.

ב-2019 יצא עדכון גרסה המכונה TA2.

לקריאה נוספת
------------

* Federative Committee on Anatomical Terminology, **Terminologia Anatomica: International Anatomical Terminology**, Thieme Medical Publishers, מסת"ב 3131143614
* Whitmore I. **Terminologia anatomica: new terminology for the new anatomist.**(הקישור אינו פעיל)קובץ PDF *The Anatomical record*. 1999 Apr 15;257(2):50-3. PMID 10321431

קישורים חיצוניים
----------------

* טרמינולוגיה אנטומיקה, גרסה 2 (2019 ואילך) באתר FIPAT
* Apuntes de Anatomia (בספרדית)

הערות שוליים
------------

1. ↑  History of IFAA
2. ↑  Gielecki J, Zurada A, Osman N. **Terminologia anatomica in the past and the future from perspective of 110th anniversary of Polish Anatomical Terminology.** *Folia morphologica*. 2008 May;67(2):87-97. PMID 18521806
3. 1 2  R. Engelbrecht (Editor), A. Geissbuhler (Editor), C. Lovis (Editor), **Connecting Medical Informatics and Bio-Informatics (Studies in Health Technology and Informatics)**, IOS Press, 2005. מסת"ב 1586035495 (Google Book Search)
4. ↑  Terminologia Anatomica(TA), Dorland's Medical Dictionary
**המלקטות** (1857) - ציור של ז'אן-פרנסואה מילה (Jean-François Millet)
**אסכולת ברביזון** הם קבוצת ציירים, שפעלו בכפר ברביזון בצרפת בין השנים 1830 ו-1870 בקירוב. ציירי האסכולה השתייכו לתנועת הריאליזם שהתנגדה בתקופתה לזרם הרומנטי.

ב-1824 הוצגו עבודות של ג'ון קונסטבל בתערוכת הציורים של פאריס. ציורי הנוף הכפריים שלו השפיעו על כמה מהאומנים הצעירים של התקופה, והניעו אותם לנטוש את הפורמליזם ולשאוב השראה ישירות מן הטבע. הנוף והטבע הפכו לנושאים המרכזיים של עבודתם ולא כתפאורת רקע לציור אירועים דרמטיים.

בתקופת אביב העמים נאספו בברביזון אומנים כדי לעסוק ברעיונותיו של קונסטבל, והפכו את הטבע לנושא המרכזי של ציוריהם.

אחד מהם, ז'אן-פרנסואה מילה, הרחיב את הרעיון מציורי טבע לתיאור דמויות – דמויות של איכרים, ציורים של חיי הכפר ושל העבודה בשדות. בתמונה *המלקטות* (1857), מילֶה מתאר שלוש נשים איכרות העובדות בקציר. הלקטנים הם אנשים עניים, המורשים לאסוף את השאריות לאחר שבעל השדה השלים את הקציר העיקרי. ניתן לראות את הבעלים, (המתוארים כעשירים) עומדים במרחק. מילה בחר להעביר את המיקוד מן העשירים והחזקים אל אלה הנמצאים בתחתית הסולם החברתי. על מנת להדגיש את שקיפותן החברתית של הדמויות, הסתיר את פניהן. גופן הכפוף מייצג את עבודתן הקשה והיומיומית.

ראשי אסכולת ברביזון היו ז'אן-בטיסט קאמי קורו, תאודור רוסו, ז'אן פרנסואה מילה ושארל פרנסואה דוביני. רוסו ומילה, נפטרו שניהם בברביזון (ב-1867 וב-1875 בהתאמה).

ראו גם
------

* הברביזון החדש

לקריאה נוספת
------------

* Steven Adams, **The Barbizon School & the Origins of Impressionism**, Phaidon Press, Reissue edition, May 22, 1997, מסת"ב 978-0714836232
* Sarah Herring, **The Nineteenth-Century French Paintings: Volume 1, The Barbizon School** (National Gallery Catalogues), National Gallery London, January 7, 2020, מסת"ב 978-1857099249

קישורים חיצוניים
----------------

ויקישיתוף מדיה וקבצים בנושא **אסכולת ברביזון** בוויקישיתוף
* אסכולת ברביזון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00890845

 |
גבינת **פאג** או גבינת **האי פאג** (בקרואטית: **Paški sir**) היא סוג קרואטי של גבינת חלב כבשים קשה בטעמים מובהקים שמקורה באי האדריאטי פאג. היא נחשבת בדרך כלל למפורסמת ביותר מבין כל הגבינות המיוצרות בקרואטיה וניתן למצוא אותה גם בשווקים רבים מחוץ למדינה.

היסטוריה
--------

ב-1774 כתב סופר המסעות אלברטו פורטיס, בדרכו לדלמטיה, על מוצרי האי פאג, כולל מלח ים, דבש מרווה, צמר וגבינת פאג. עד תחילת המאה ה-20 היו לתושבי פאג בקתות אבן יבשה משלהם, בהן חלבו את הכבשים והכינו גבינת פאג. בתי האבן הללו היו מעוטרים בגבעונים ובקנים מהשדות הסמוכים, הבקתות נבנו מחוץ לעיר על הגבעות הסלעיות שמעל כרי המרעה. רוב שטחי המרעה ממוקמים עד היום בחלקים ההרריים של האי וניתנים לזיהוי על ידי קירות האבן היבשה המקיפים אותם. מרחוק, חומות האבן המורכבות דומות לתחרת האי פאג המפורסמת (paška čipka) כשהן חוצות את הפסגות הסלעיות. מבחינה היסטורית, לא הייתה בעלות פרטית כלשהי על שטחי המרעה בזמנו והכבשים רעו בחופשיות על כל האדמה.

עם הזמן הפכו שטחי המרעה אט אט לבעלות פרטית. אז הרועים חזרו לעיירות ובקתות האבן שלהם הפכו לבתי מרעה. כאשר רועי צאן יצאו אל שטחי המרעה כדי לטפל בכבשים שלהם, הנשים קיבלו על עצמם את התפקיד של יצרניות הגבינות. גבינת הפאג קיבלה לאט, אבל בהתמדה, חשיבות לא רק כמזון למקומיים, אלא גם כסחורה לשיווק ברחבי קרואטיה וכך הפכה גבינת הפאג למקור הכנסה חשוב לתושבי הכפר והאי.

תהליך ייצור
-----------

לאי פאג מסורת ארוכה של ייצור גבינות וחקלאות והוא האי המחורץ ביותר בים האדריאטי, המספק תנאים מושלמים לייצור גבינה. הנוף המזרחי של האי פאג נשלט על ידי רכס ההרים מכיוון היבשת, הולביט. בפסגות המושלגות הללו מצטבר אוויר חם וגם קר ובמיוחד בחורף, שמוליד את הפאג בורה (רוח). זוהי רוח חזקה, קרירה ויבשה שצוברת כוח כשהיא נושבת ונופלת במורדות הדרומיים של ולביט אל הים השקט שמתחתיה. לאחר מכן הבורה מתייבשת והופכת לאבק מלח יבש, שאותו היא מפזרת על כל האי פאג, והופכת אותו ללבן ולמלוח. בתנאים אלה על הגבעות הסלעיות של פאג, קיימים רק מיני צמחים עמידים וארומתיים ששורדים. הידועה והיקרה ביותר היא המרווה הריחנית של פאג. ישנן מושבות רבות של הצמח הפרחוני הסגול זהה המעטרות את אבן הגיר הלבנה והטהורה בחודש מאי, וממלאות את האוויר בניחוחם.

 גבינת פאג בחנות קמעונאית
על צמחייה מלוחה וארומטית כל כך, רועה בחופשיות סוג הכבשים האוטוכטוני של פאג, ומעניק לכבשים המקומיות איכויות וטעם ייחודיים בחלב שלהן, אשר מחלחל לטעמה של גבינת פאג.

תעודה
-----

היצרנים העיקריים של גבינת פג התאגדו כדי ליצור עמותה במטרה להשיג כינוי מקור מוגן (PDO) לגבינת פאג. הנציבות האירופית העניקה את הסמכת הכינוי ב-25 בנובמבר 2019. ה-PDO מטיל תנאים מחמירים של טכניקות ייצור וגם לגבי המקור המסוים של מוצרי הבסיס אשר יבטיח שגבינת פאג תישאר מוצר של פאג.

קישורים חיצוניים
----------------

ויקישיתוף מדיה וקבצים בנושא **פאג** בוויקישיתוף
* "גבינת פאשקי סיר", פודיסטה, 9 ביולי 2011
* "סיראנה גליגורה"
* "השמחה של פאשקי סיר", Hudin.com, 11 ביולי 2011
* פאשקה סיראנה

הערות שוליים
------------

1. ↑  "The joy of Paški sir", *Hudin.com*, July 2011
2. ↑  "COMMISSION IMPLEMENTING REGULATION (EU) 2019/1940 of 15 November 2019 entering a name in the register of protected designations of origin and protected geographical indications 'Paški sir' (PDO)". *Official Journal of the European Union*. **62**. 25 בנובמבר 2019. נבדק ב-11 בדצמבר 2020. `{{cite journal}}`:  (עזרה)
"סלמסון רנדוניה" דגם "G72" קבריולה, שנת 1954
**סלמסון רנדוניה** (בצרפתית: **Salmson Randonnée**) הייתה מכונית סלון, בתצורות: 4 דלתות, ו-2 דלתות קבריולה מתוצרת חברת ההנדסה הצרפתית **Salmson** (אנ') (שם מלא: **Société des Moteurs Salmson**) אשר יוצרה בצרפת בין השנים 1950–1954.

תצורות "סלמסון רנדוניה"
-----------------------

* 4 דלתות - סלון.
* 2 דלתות - קבריולה.

דגמים
-----

* "Salmson Randonnée E-72" (יוצר בין השנים 1950–1951).
* "Salmson Randonnée G-72" (יוצר בין השנים 195–1954)

היצרן "Société des Moteurs Salmson"
-----------------------------------

"Société des Moteurs Salmson" היא חברה הנדסית אשר מייצרת משאבות, היא הוקמה על ידי המהנדס אמיל סלמסון. לפני מלחמת העולם הראשונה התחילה לייצר מטוסים, ומנועי מטוסים. במהלך מלחמת העולם הראשונה סלמסון ייצרה מטוסים ראשונים, בעיקר מטוס קרב ומטוס סיור דו-מושבי, "סלמסון 2A2" (אנ'). מטוסים אילו שימשו ללחימה הן על ידי כוחות הצרפתים והאמריקאים. לאחר מלחמת העולם הראשונה החלה החברה לייצר מכוניות. ייצור הרכב הסתיים בשנת 1957.

משנות ה-60 של המאה ה-20 החברה חזרה לייצר משאבות.

ל-"Société des Moteurs Salmson" חברות בנות בארגנטינה, איטליה, לבנון, פורטוגל, דרום אפריקה ווייטנאם.

קישורים חיצוניים
----------------

ויקישיתוף מדיה וקבצים בנושא **סלמסון רנדוניה** בוויקישיתוף
* סלמסון רנדוניה, סרטון באתר יוטיוב

הערות שוליים
------------

1. ↑  Salmson. La belle mécanique française par Claude et Laurent Chevalier, édition E.T.A.I. 2010. (מסת"ב 978-2-7268-8988-6)
2. ↑  "סלמסון רנדוניה" classics.honestjohn.co.uk/reviews/salmson/randonnee
3. ↑  סלמסון רנדוניה antiqbrocdelatour.com/Les-collections/voitures-anciennes/Salmson%20Randonn
4. ↑  חברת סלמסון - היסטוריה salmson.com/index

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סלמסון רנדוניה"**.
**מאיה לקשמי האריס** (באנגלית: **Maya Lakshmi Harris**;‏ נולדה ב-30 בינואר 1967) היא עורכת דין ופעילה פוליטית אמריקאית.

ביוגרפיה
--------

האריס נולדה באורבנה-שמפיין שבאילינוי, אביה, דונלד האריס (אנ') הוא פרופסור אמריטוס לכלכלה שהיגר מג'מייקה לארצות הברית, אמה, שיאמלה גופלאן, הייתה חוקרת סרטן השד ממוצא טמילי, אחותה, קמלה האריס, היא סגנית הנשיא, ג'ו ביידן.

האריס גדלה באוקלנד ולאחר מכן במונטריאול. בגיל 17 ילדה את בתה היחידה. לאחר הלידה החלה ללמוד באוניברסיטת קליפורניה בברקלי שם קיבלה את התואר הראשון שלה בשנת הלימודים של 1989, עוד באותה שנה נרשמה לבית הספר למשפטים באוניברסיטת סטנפורד (אנ') והייתה פעילה במספר פרויקטים קהילתיים מטעם בית הספר ואף קיבלה שם את התואר הראשון שלה במשפטים, עם סיום לימודיה האקדמאים כיהנה כפקידה של שופט בית המשפט המחוזי, ג'יימס וור. בשנת 1994 הצטרפה למשרד עורכי דין והייתה אחת מהעובדות בתחום הליטיגציה הפלילית והאזרחית.

בשנת 2012 הייתה הסמנכ"לית של אחראי זכויות וצדק בקרן הצדקה האמריקאית, קרן פורד.

האריס הייתה בכירה במכון PolicyLink (אנ'), מכון מחקר שמטרתו היא קידום צמצום אי-השוויון הכלכלי אשר משפיע על קהילות המיעוטים בארצות הברית, היא ארגנה מטעם המכון מספר כנסים שדנו ביחסי המשטרה האמריקאית וקהילות המיעוטים שנמצאים במדינה ואף כתבה מאמר בו פירטה על תמיכתה ברפורמה במשטרה.

בשנת 2015 מונתה לאחת משלוש יועצי מדיניות בקמפיין הבחירות של המועמדת הדמוקרטית, הילרי קלינטון בבחירות לנשיאות ארצות הברית ב-2016.

לאחר הפסדה של קלינטון בבחירות שנערכו בשנת 2016 המשיכה האריס לנהל קמפיינים פוליטיים. במהלך הבחירות המקדימות במפלגה הדמוקרטית ב-2020 הייתה יו"ר קמפיין הבחירות של אחותה קמלה עד להחלטה על השעיית הקמפיין, על אף כישלון קמפיין הבחירות, קמלה הצליחה להיבחר למועמדת לתפקיד סגנית הנשיא לצד המועמד לתפקיד הנשיא, ג'ו ביידן. בבחירות לנשיאות שנערכו בנובמבר 2020 הצליחו השניים לנצח את המועמדים הרפובליקנים, הנשיא המכהן, דונלד טראמפ וסגנו, מייק פנס.

### חייה האישיים

האריס נשואה לטוני וֶסט מאז יולי 1998. בתה, מינה האריס סיימה את לימודיה בבית הספר למשפטים באוניברסיטת הרווארד בשנת 2012.

קישורים חיצוניים
----------------

ויקישיתוף מדיה וקבצים בנושא **מאיה האריס** בוויקישיתוף
* מאיה האריס, ברשת החברתית אקס (טוויטר)

הערות שוליים
------------

1. ↑  הכירו את האישה שתוכל לקרוע את טראמפ לגזרים, באתר הארץ, 5 בפברואר 2019
2. ↑  "Officially Speaking". *Student Lawyer*. Law Student Division, American Bar Association. **27** (2): 16. בדצמבר 1998. `{{cite journal}}`:  (עזרה)
3. ↑  Dzieza, Josh (10 במרץ 2012). "Legal Power Sisters Credit Mom". *The Daily Beast*. `{{cite news}}`:  (עזרה)
4. ↑  Dzieza, Josh (10 במרץ 2012). "Legal Power Sisters Credit Mom". *The Daily Beast*. `{{cite news}}`:  (עזרה)
5. ↑  Hafertepen, Eric (5 ביולי 2001). "News: We Have to Talk About This". *CityBeat*. `{{cite news}}`:  (עזרה)
6. ↑  "PolicyLink Guide Offers Innovative Strategies for Police Reform Advocates". PolicyLink. 8 באפריל 2004. אורכב מ-המקור ב-13 ביולי 2010. נבדק ב-24 בינואר 2013. `{{cite web}}`:  (עזרה)
7. ↑  Tony and Maya: Partners in Public Service
8. ↑  "Meena Harris '12". *Harvard Law Today*.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1209830450
* LCCN: nr2007007180
* VIAF: 49193519
* WorldCat: lccn-nr2007007180

 |
**תרזה לגר פרננדז** (באנגלית: **Teresa Leger Fernandez**; נולדה ב-1 ביולי 1959) היא פוליטיקאית אמריקאית ועורכת דין אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת ניו מקסיקו.

חיים מוקדמים וחינוך
-------------------

לגר פרננדז נולדה בלאס וגאס, ניו מקסיקו. אמה הייתה מחנכת דו לשונית ואביה ריי לגר (אנ') שימש כחבר בסנאט של ניו מקסיקו. לאחר שסיימה את לימודיה בבית הספר התיכון ווסט לאס וגאס, קיבלה לגר פרננדז תואר ראשון מאוניברסיטת ייל ודוקטור ג'וריס (אנ') מבית הספר למשפטים בסטנפורד (אנ').

לאחר שסיימה את לימודי המשפטים, חזרה לגר פרננדז לניו מקסיקו כדי לעבוד כעורכת דין, והתמחתה בבניית קהילות ובתמיכה. לגר פרננדז הייתה עמיתת הבית הלבן (אנ') בתקופת נשיאותו של ביל קלינטון ולאחר מכן כיהנה במועצה לשימור היסטורי (אנ') בתקופת נשיאותו של ברק אובמה. כמו כן לגר פרננדז עבדה כמקשרת בין משרד הבית הלבן למחלקת השיכון והפיתוח העירוני של ארצות הברית. במשך 30 שנה, הפעילה לגר פרננדז את חברת Leger Law and Strategy, LLC בסנטה פה, ניו מקסיקו. החברה מתמקדת בפיתוח קהילתי, סנגור שבטי, זכויות אזרח וצדק חברתי. בשנת 2017 הובילה לגר פרננדז מאמץ מוצלח ליישום הצבעה מדורגת (אנ') בבחירות המוניציפליות בסנטה פה.

לאחר שנציג בית הנבחרים בן ריי לוהאן הודיע כי לא יתמודד מחדש לבית הנבחרים בבחירות 2020, ובמקום זאת יתמודד אל הסנאט של ארצות הברית במקומו של טום יודול הפורש, הודיעה לגר פרננדז על כך שתתמודד לרשת אותו. בבחירות המקדימות הדמוקרטיות התמודדה לגר פרננדז נגד שישה מועמדים אחרים, בהם חבר בית הנבחרים המדינתי של ניו מקסיקו ג'וזף ל 'סאנצ'ס ו-ולרי פלמה, סופרת וקצינת CIA לשעבר. במהלך הבחירות נמתחה ביקורת על לגר פרננדז על שהריצה תעמולה תוקפנית נגד פלמה, כולל אחת שהציגה צלבי קרס מעל עיניה של פלמה, כמעין התייחסות לאמירות מעברה של פלמה שנתפסו כאנטישמיות. לגר פרננדז הכחישה מאוחר יותר כל מעורבות בתעמולה זו.

בבחירות המקדימות זכתה לתמיכתם של אישים בולטים באגף הפרוגרסיבי של המפלגה הדמוקרטית, בהם דב האלנד, אליזבת וורן ואלכסנדריה אוקסיו-קורטז. היא נבחרה למועמדת המפלגה עם 42% מקולות הבוחרים. ביום הבחירות הכלליות בנובמובר 2020, גברה על מועמדת המפלגה הרפובליקנית אלכסיס ג'ונסון ונבחרה אל הקונגרס ה-117 של ארצות הברית. לאחר שנשבעה לתפקידה בקונגרס, נבחרה לחברה בוועדת החינוך והעבודה של בית הנבחרים.

קישורים חיצוניים
----------------

ויקישיתוף מדיה וקבצים בנושא **תרזה לגר פרננדז** בוויקישיתוף
* אתר האינטרנט הרשמי של תרזה לגר פרננדז בבית הנבחרים האמריקאי (באנגלית)
* תרזה לגר פרננדז, ברשת החברתית אקס (טוויטר)
* תרזה לגר פרננדז באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Megan Bennett, "Santa Fe lawyer kicks off campaign for Congress", www.abqjournal.com (באנגלית)
2. 1 2  Grover, Hannah, "Election 2020: Teresa Leger Fernandez hopes to represent Congressional District 3"
3. ↑  Michael Gerstein, Leger Fernandez wins Democratic primary for 3rd Congressional District seat, Santa Fe New Mexican (באנגלית)
4. ↑  Teresa Leger de Fernandez, Rebellious Lawyer, Rebellious Lawyering Institute #RebelliousLawyering, ‏7 בינואר 2015

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6p953h0
* US Congress: L000273

 |
**חריצות** היא התנהגות המאפיינת אדם שמבצע את מטלותיו בזריזות ובהתמדה, כמו עבודה או לימודים, וממעיט מנוחה. החריצות הפוכה לעצלנות. אדם שיש לו נטייה לחריצות מכונה "חרוץ" ובנוסף גם "שקדן". חריצות כתכונה נתפסת כחיובית בצורה אוניברסלית ואפשר למצוא לה התייחסויות במקורות של דתות רבות.

בפסיכולוגיה חריצות מתקשרת לדימוי עצמי, למשל בפסיכולוגיית האגו "ילד שמתקשה בלימודים יהיה פחות מקובל. החריצות מתבטאת בהישגים, הנחיתות היא מול העצמי ומול החברה."

ביהדות
------

חריצות, התמדה ושקידה הן מידות חשובות ביהדות ונתפסות באור חיובי במרבית המקרים. למשל:

בספר משלי "יַד חָרוּצִים תִּמְשׁוֹל" ~ פרק יב, פסוק כד
בספר יהושע: "לֹא יָמוּשׁ סֵפֶר הַתּוֹרָה הַזֶּה מִפִּיךָ וְהָגִיתָ בּוֹ יוֹמָם וָלַיְלָה".

חריצות נתפסת כתכונה באדם ולכן יכולה להיות מופנית לטוב ועשיית מצוות אך יכולה היא גם להיות מופנית לעבירות, כמו שהרמב"ם על אבות ב משנה יא מבאר
"אמר שחריצות לממון ורוב התאוה ורוע הנפש והוא חולי המרה השחורה שיביא האדם למאוס ראות עיניו וישנאהו..."

בנצרות
------

בברית החדשה ישו מתואר כאדם חרוץ, הוא בעצמו מורה ומכוון את חסידיו לפעול בחריצות, שנתפסת כמאמץ מצד הפרט לחיות ולפעול מתוך אמונה וביטחון באלוהים.
"וחפצנו שכל-אחד מכם ישקד להיות נכון לבו בתקוה עד-הקץ: שלא תעצלו כי אם-תלכו בעקבות יורשי ההבטחות באמונה וארך נפש" איגרת אל-העברים פרק ו

ראו גם
------

* פסיכולוגיה
* התמדה (לימוד תורה)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **חריצות** |
| ויקיציטוט ציטוטים בוויקיציטוט: **חריצות** |

* חריצות בנצרות
* חריצות בפסיכולוגיית האגו
צ'ארלס רולס (צולם באוקטובר 1903)
 צ'ארלס רולס נוהג ברכבו, צולם ב 1 בינואר 1900 (לצידו - בני משפחתו)
מטוסו המרוסק של צ'ארלס רולס
**צ'ארלס סטיוארט רולס** (באנגלית: **Charles Stewart Rolls**; ‏27 באוגוסט 1877 – 12 ביולי 1910) היה טייס בריטי, מחלוצי התעופה בעולם, אשר ייסד ביחד עם הנרי רויס וקלוד ג'ונסון את חברת רולס-רויס בשנת 1904.

רולס נהרג בהתרסקות מטוסו לפני הגיעו לגיל 33.

ראשית דרכו של רולס
------------------

 פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא תעתיק.
רולס נולד ב- לונדון, הוריו היו הברון והליידי לאנגטוק. התחנך באיטון קולג'. בגיל צעיר התחיל להתעניין במנועים. בגיל 18 נסע לפריז כדי לקנות את המכונית הראשונה שלו מסוג פיג'ו סוג 15. 

רולס בילה במרוצי אופניים בקיימברידג' והפך לקפטן "מועדון האופניים *של אוניברסיטת קיימברידג'". בינואר 1906 פתח את סוכנות המכוניות C.S.Rolls & Co* אשר הייתה אחת מסוכנויות המכוניות הראשונות בברטניה למכירת רכב*.* בסוכנות זו ייבא את המכונית הבלגית מסוג "Minerva" (מינרבה (יצרנית רכב)) ואת המכונית הצרפתית פיג'ו.

רולס היה מטיס כדור פורח מסוג מרקורי.

רולס היה מהטייסים החלוצים בבריטניה, והוציא את רישיון הטייס השני בבריטניה. ב-1909 קנה מטוס מסוג "Wright Model A" שייצרו האחים רייט. רולס ביצע בו יותר מ-200 טיסות. ב-2 ביוני 1910 היה הטייס הראשון אשר חצה (הלוך וחזור) את תעלת למאנש, ב-95 דקות. עבור הישג זה קיבל רולס את מדליית הזהב מ- "מועדון התעופה המלכותי".

החבירה להנרי רויס
-----------------

ב-4 במאי 1904 נפגש עם הנרי רויס, וב-23 בדצמבר 1904 חתמו על הסכם שותפות. דגם ה-רולס-רויס 10 כ"ס תוכנן ועוצב על ידי הנרי רויס בשנת 1903, ויוצר בבית המלאכה של רויס ושל שותפו צ'ארלס רולס ברחוב קוק במנצ'סטר, הדגם שווק על ידי סוכנות C.S.Rolls & Co. הדגם הקודם ששווק על ידי השותפים ה. רויס וצ. רולס היה ה-רולס-רויס 10 כ"ס.

בשנת 1908 עברה חברת "Rolls-Royce Limited" לדרבי. בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".

מותו של רולס
------------

רולס נהרג בהתרסקות מטוס אשר הטיס, ב-12 ביולי 1910 בבורנמות', כאשר זנב המטוס מסוג "Wright Model A" נשבר. רולס היה הבריטי הראשון אשר נהרג בתאונת מטוס והטייס ה-11 בעולם אשר נהרג בתאונת מטוס.

ראו גם
------

* רולס-רויס
* הנרי רויס
* רולס-רויס 30 כ"ס
* רולס-רויס סילבר גוסט
* רולס-רויס 10 כ"ס
* רולס-רויס 15 כ"ס
* רולס-רויס V-8 (1905)
* רולס-רויס 20 כ"ס
* רולס-רויס 20/25 כ"ס

קישורים חיצוניים
----------------

ויקישיתוף מדיה וקבצים בנושא **צ'ארלס רולס** בוויקישיתוף
* אתר האינטרנט הרשמי של צ'ארלס רולס
* צ'ארלס רולס, באתר אנציקלופדיה בריטניקה (באנגלית)
* צ'ארלס רולס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14977619g (data)
* GND: 119117592
* ISNI: 0000 0000 2569 1283
* LCCN: n81056682
* NKC: xx0219859
* SNAC: w6hm7xfb
* VIAF: 74656171
* WorldCat: lccn-n81056682

 |
**אוסאמה סחראווי** (נולד ב-11 ביוני 2001) הוא כדורגלן נורווגי המשחק כקיצוני שמאלי במועדון הכדורגל הירנפיין ובנבחרת נורווגיה.

קריירת מועדונים
---------------

סחראווי גדל במחלקת הנוער של וולרנגה. הוא ערך את הופעת הבכורה שלו בקבוצה הבוגרת ביוני 2020 במשחק נגד סטבק.

בינואר 2023 חתם סחראווי על חוזה ל-3 וחצי שנים בהירנביין ההולנדית. הוא ערך את הופעת הבכורה שלו במועדון במשחק נגד אוטרכט בפברואר 2023.

נבחרת לאומית
------------

סחראווי, שנולד בנורווגיה להורים ממוצא מרוקאי, זומן בעבר למחנה אימונים של נבחרות הנערים של מרוקו.

באוקטובר 2021, ערך את הופעת הבכורה שלו בנבחרת הצעירה של נורווגיה במשחק נגד קרואטיה.

באוגוסט 2023, זומן לראשונה לסגל נבחרת נורווגיה הבוגרת למשחק ידידות נגד ירדן ולמשחק מוקדמות יורו 2024 נגד גאורגיה.

קישורים חיצוניים
----------------

ויקישיתוף מדיה וקבצים בנושא **אוסאמה סחראווי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  Norges tropp mot Jordan og Georgia, fotball

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אוסאמה סחראווי"**.
**דניאל קינן "דן" סבאג** (באנגלית: **Daniel Keenan "Dan" Savage**, נולד ב-7 באוקטובר 1964) הוא עיתונאי, פרשן, סופר ופעיל זכויות להט"ב אמריקאי. 

זוכה פרס למדא לספרות.

ביוגרפיה
--------

נולד בשנת 1964 בשיקגו, אילינוי להורים קתולים ממוצא גרמני ואירי, כשלישי מבין ארבעה ילדים. למד תיאטרון והיסטוריה באוניברסיטת אילינוי באורבנה-שמפיין. בשנים 1988–1990 חי בברלין המערבית. משם עבר למדיסון, ויסקונסין ובשנים שלאחר מכן החל לעסוק בתיאטרון. כשעבר לסיאטל (שם הוא חי כיום) החל לעבוד גם בעיתונאות והחל לפרסם טורים בנושאי זכויות להט"ב.

בשנת 2005 התחתן עם בן זוגו בוונקובר שבקנדה. יש להם בן אחד מאומץ.

בשנת 2010, בעקבות התאבדות של נער להט"בי שסבל מהתעללות, הקים סאבאג' את האתר It Gets Better שמטרתו למנוע התאבדות בקרב בני נוער להט"בים. נכון לנובמבר 2013, בפרויקט הצטברו יותר מ -50,000 עדויות שנוצרו על ידי המשתמשים וכבר נצפו מעל ל-50 מיליון פעמים. על פרויקט זה קיבל בשנת 2011 פרס ובי.

בשנת 2022 היה שותף לכתיבת התסריט של סרט הדרמה-ביוגרפי "*Spoiler Alert*" בבימויו של מייקל שואוולטר (אנ') המבוסס על ספר הזיכרונות מ-2017 'Spoiler Alert: The Hero Dies' מאת מייקל אוסיילו (אנ').

הוא בין מארגני פסטיבל HUMP! ומנהל את טקס הסגירה שלו.

סאבאג' בעל דעות ליברליות, ואף ליברטריאניות. באוקטובר 2002 תמך במלחמת עיראק, אך שינה את דעתו כמספר חודשים לאחר מכן.

במהלך השנים כתב כארבעה ספרים.

קישורים חיצוניים
----------------

ויקישיתוף מדיה וקבצים בנושא **דן סאבאג'** בוויקישיתוף
* 

* אתר האינטרנט הרשמי של דן סאבאג' (באנגלית)
* דן סאבאג', ברשת החברתית פייסבוק

* דן סאבאג', ברשת החברתית אקס (טוויטר)

* דן סאבאג', ברשת החברתית אינסטגרם

* דן סאבאג', ברשת החברתית Goodreads
* דן סאבאג', באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007318240505171
* BnF: cb16605623j (data)
* CiNii: DA18761539
* GND: 1287782876
* ISNI: 0000 0003 7140 2317
* LCCN: n98044899
* NDL: 001241925
* NLA: 53144059
* NLK: KAC201601660
* SUDOC: 164532595
* VIAF: 251043971
* WorldCat (עם VIAF): 251043971

 |
**ג'ון הנרי דיל** (באנגלית: **John Henry Diehl**; נולד ב-1 במאי 1950) הוא שחקן קולנוע, טלוויזיה ותיאטרון אמריקאי. הוא שיחק במעל 140 סרטים וסדרות, לרוב בתפקידי אופי.

ביוגרפיה
--------

דיל נולד במאי 1950 בסינסינטי, אוהיו לג'ון א. דיל, מהנדס אזרחי ולמרי, עובדת סוציאלית, שניהם ילידי רומניה. הוא גדל בבית קתולי ולמד בבתי ספר פרטיים. את לימודים בתיכון סנט קסויאר סיים ב-1968. בעברו היה מתאגרף בינוני שהשתתף בשני משחקים, בהם ניצח באחד. 

ב-1970 עבר לניו יורק לצד אחותו שסיימה לימודי משחק בעיר. לאחר שנה באמסטרדם חזר ב-1972 לעיר. ב-1976 עבר ללוס אנג'לס, קליפורניה והחל בלימודי אמנות דקורטיבית. תוך כדי לימודיו הוא החליט ללמוד 3 שעות בשבוע לימודי משחק בהוליווד. 

הוא גר כיום בנאשוויל, טנסי עם אשתו, הזמרת ג'ולי קריסטנסן ולהם בן אחד, מנגוס ג'קסון דיל.

משחק
----

משחקו הראשון היה ב-1979 במחזה Action שנכתב בידי סם שפרד. בשנה שלאחר מכן התקבל לפסטיבל של מחזאים צעירים Padua Playwrights. לאחר השתתפותו בפסטיבל החל להופיע בסרטי קולנוע. הראשון שבהם היה סרט הקומדיה "Stripes" בכיכובו של ביל מארי בתפקיד קרויזר. 

לאחר מכן השתתף בסרטי קולנוע, בעיקר סרטי קומדיה כמו Joysticks מ-1983, Angel מ-1984, הסדרה מיאמי מחלק מוסר מאותה שנה ו-Madhouse מ-1990. 

ב-1994 שיחק בסרט סטארגייט בתור סגן קוולסקי. שנה לאחר מכן שיחק בסרט הפוליטי "Nixon", המבוסס על נשיא ארצות הברית ריצ'רד ניקסון.

ב-1996 שיחק בסרט עת להרוג המבוסס על ספרו של ג'ון גרישם, בתור טים נאנלי, חבר בקו קלוקס קלאן. ב-1998 שיחק בסרט הפשע "מצבתה של אייב" בכיכובו של דניס לירי. 

ב-2001 התפרסם בסרט המדע הבדיוני פארק היורה 3 של ג'ו ג'ונסטון בתור שכיר החרב קופר. באותה שנה שיחק בסרט פרל הארבור. ב-2003 שיחק בסרט "המהמרים" לצד ג'וני גאלקי. ב-2004 שיחק בסרטו של וים ונדרס "ארץ האפשרויות". ב-2005 שיחק במערבון "בלב העמק" לצד אדוארד נורטון. ב-2006 שיחק בסרט הפשע הטלוויזיוני של CBS "ג'סי סטון: מוות בגן עדן" על פי ספרו של רוברט ב. פארקר. 

בשנת 2011 השתתף בסרט המתח העצמאי "הדרך לשום מקום" של מונטי הלמן. באות השנה שיחק בסרט "סוכן מחוק: נפילתו של סאם אקס", אשר מהווה כחלק מהסדרה "סוכן מחוק", והמשך לעונה הרביעית וקדימון לעונה החמישית.

בשנת 2022 שיחק במיני-סדרה "חמישה ימים בממוריאל" של אפל TV פלוס; המבוססת על ספר באותו שם משנת 2013 מאת שרי פינק.

קישורים חיצוניים
----------------

* ג'ון דיל, במסד הנתונים הקולנועיים IMDb (באנגלית)
* ג'ון דיל, באתר "אידיבי", מאגר הידע העברי לקולנוע ישראלי ועולמי
* ג'ון דיל, באתר AllMovie (באנגלית)
* ג'ון דיל, במסד הנתונים הקולנועיים KinoPoisk (ברוסית)
* ג'ון דיל, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007342365905171
* BnF: cb14054085x (data)
* GND: 135731380
* ISNI: 0000 0001 1440 9614
* LCCN: no2003029106
* NKC: pna2004261726
* SNAC: w6gb30th
* SUDOC: 088764397
* VIAF: 32200897
* WorldCat: lccn-no2003029106

 |
**אלכסנדר סרגייביץ' דארגומיז'סקי** (ברוסית: **Александр Сергеевич Даргомыжский**;‏ 2 בפברואר 1813 (לפי הלוח הישן 14 בפברואר) - 5 בינואר 1869 (לפי הלוח הישן 17 בינואר)) היה מלחין רוסי. הוא גישר על הפער בהלחנת האופרה הרוסית בין מיכאיל גלינקה לדור המאוחר יותר של קבוצת החמישה וצ'ייקובסקי.

דארגומיז'סקי נולד בכפר טרואיצקו שבמחוז טולה, ולמד בסנקט פטרבורג. הוא נודע כבר כחובב מוזיקה מוכשר כשפגש בשנת 1833 את מיכאיל גלינקה, שעודד אותו לבחור בהלחנה כדרך חיים. האופרה שלו "אסמרלדה", עם לברית פרי עטו, המבוססת על "הגיבן מנוטרדאם" של ויקטור הוגו, חוברה בשנת 1839 ובוצעה לראשונה בשנת 1847, ו"רוסאלקה" בוצעה בשנת 1856; אך הוא לא זכה להצלחה או להכרה של ממש, אם במולדתו ואם מחוצה לה, פרט לבלגיה, עד שנות ה-60 של המאה ה-19, כשהיה לנציג בכיר, אך לא לחבר, של קבוצת החמישה.

האופרה האחרונה שלו, "אורח האבן", היא יצירתו המפורסמת ביותר, הידועה כניסיון חלוצי ברצ'יטטיב מלודי. לאחר שהתזמור וסיום התמונה הראשונה נשארו לא-גמורים במותו, דאגו סזאר קואי וניקולאי רימסקי-קורסקוב להשלמת האופרה, וקבוצת החמישה היללה אותה על מה שראו כגישה מתקדמת לביטוי אופראי. הצגת הבכורה של האופרה הייתה ב-1872, אך היא לא כבשה לה מעולם מקום של קבע ברפרטואר האופרות בר-הקיימא.

דארגומיז'סקי השאיר גם כמה מיזמי אופרה לא-גמורים, בהם ניסיון לכתוב מוזיקה ל"פולטאבה" של אלכסנדר פושקין, שממנו נותר דואט אחד. מלבד אופרות, כוללות יצירותיו מספר רב של שירים, קטעים לפסנתר, וכמה יצירות תזמורתיות.

אלכסנדר דארגומיז'סקי מת בסנקט פטרבורג בשנת 1869, בן 55.

לקריאה נוספת
------------

* Richard Taruskin, *Opera and Drama in Russia As Preached and Practiced in the 1860s*. New ed. Rochester: University of Rochester Press, 1993.
* César Cui, *La musique en Russie* (Paris, 188
* Arthur Pougin, *Essai historique sur la musique en Russie* (Turin, 1897)
* François-Joseph Fétis, *Biographie universelle des musiciens* (Paris, 1862)

קישורים חיצוניים
----------------

ויקישיתוף מדיה וקבצים בנושא **אלכסנדר דארגומיז'סקי** בוויקישיתוף

* אלכסנדר דארגומיז'סקי, באתר MusicBrainz (באנגלית)
* אלכסנדר דארגומיז'סקי, באתר Discogs (באנגלית)
* אלכסנדר דארגומיז'סקי, באתר "Find a Grave" (באנגלית)
* אלכסנדר דארגומיז'סקי, באתר אנציקלופדיה בריטניקה (באנגלית)
* אלכסנדר דארגומיז'סקי (1813-1869), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283530105171
* BIBSYS: 7010018
* BNE: XX1686351
* BnF: cb138929730 (data)
* CANTIC: a19522162
* CiNii: DA06364702
* GND: 116027584
* ICCU: TO0V157276
* ISNI: 0000 0001 0901 1505
* LCCN: n81118767
* LNB: 000036834
* MusicBrainz: 122664ab-ff76-4d74-860b-77c9b8a09624
* NKC: ola2002146847
* NLA: 35618500
* NLG: 309742
* NLP: a0000002649350
* NTA: 148399606
* RERO: 02-A021721826
* SELIBR: 48014
* SNAC: w6tt4v5n
* SUDOC: 074190067
* Trove: 1016596
* VIAF: 51874928
* WorldCat: lccn-n81118767

 |
סטטלר (ימין) ווולדורף (שמאל)
**סטטלר ווולדורף** (באנגלית: **Statler and Waldorf**) הם דמויות בדיוניות – זוג קשישים זעפנים שהופיעו בסדרת הטלוויזיה החבובות כשהם מעירים הערות ציניות כלפי שאר המשתתפים ממושביהם ביציע. השניים מופיעים בשיר הפתיחה של המופע בדיאלוג בו הם תוהים מדוע בכלל באו למופע ואף משווים את הצפייה בו לעינוי. הצמד הופיע כמעט בכל פרק של הסדרה. כאשר באחד הפרקים הם הנחו את המופע וקרמיט ופוזי היו על המרפסת שלהם. בסדרת ההמשך *Muppets Tonight*, שהתבססה על תוכנית טלוויזיה ולא על הופעה באולם, הם הופיעו כשהם צופים בתוכנית בטלוויזיה בבית אבות, כאשר הם ממשיכים במנהגם להעיר הערות ציניות לעבר המסך. הם זכו לפופולריות רבה מהמעריצים וזו הביאה לתוכנית אינטרנט בכיכובם ב-2005 שהופיעה במשך שנה בשם "סטטלר ווולדורף מהמרפסת" ומציגה את סטטלר ווולדורף צופים בסרטי קולנוע חדשים, לועגים להם בצורה קיצונית והומוריסטית ומעריכים אותם לטובה או לרעה.

סטטלר ווולדורף נקראים על שמם של שני מלונות מפוארים בניו יורק: "סטטלר" ו"וולדורף-אסטוריה". אשתו של וולדורף, אסטוריה, היא אחותו של סטטלר (והופיעה בסדרה כבובה של סטטלר לבושה בגדי נשים), ועל כן השניים הם למעשה גיסים.

בפרק הפיילוט של החבובות דיבבו את סטטלר ווולדורף ג'רי נלסון וג'ים הנסון. במהלך שידור הסדרה החליף ריצ'רד האנט את נלסון. מאז הסרט "חג המולד של החבובות" (1992) מדבבים את השניים ג'רי נלסון ודייב גואלז, למעט הסרט מ-2011 בו הוחלף ג'רי נלסון בסטיב וייטמייר.

סטטלר ווולדורף הופיעו (כמבוגרים) בסדרה המצוירת "חבובוטף", שם הופיעו בקולו של דייב קולייר. בניגוד לשאר דמויות המבוגרים, בסדרה המצוירת הוצגו פניהם של השניים, ככל הנראה מפני שהדמויות הללו לא נוצרו במיוחד עבור הסדרה אלא היו קיימות קודם לכן והיו להן פנים מוכרות. בגרסת האתחול של ה"חבובוטף" הם גרים בבית אבות שסמוך לבית החבובוטף ומעירים הערות דרך המרפסת שצופה לחצר הבית.

קישורים חיצוניים
----------------

* סטטלר ווולדורף, ברשת החברתית אקס (טוויטר)
* סטטלר ווולדורף בוויקי-חבובות

| ג'ים הנסון |
| --- |
| סדרות טלוויזיה | רחוב סומסום (1969-רץ) • החבובות (1976-1981) • הפרוגלים (1983-1987) • חבובוטף (1984-1991) • סיפורי עמים (1987-1988) • חבובוטף (2018-2022) |
| סרטים | החבובות - הסרט (1979) • תעלול החבובות הגדול (1981) • הקריסטל האפל (1982) • החבובות כובשות את מנהטן (1984) • המבוך (1986) • מזמור חג המולד של החבובות (1992) • החבובות באי המטמון (1996) • החבובות בחלל (1999) • שנות הביצה של קרמיט (2002) • החבובות בארץ עוץ (2005) • החבובות (2011) • החבובות - מבוקשות (2014) • החבובות: האחוזה הרדופה (2021) |
| החבובות |
| דמויות מרכזיות | קרמיט • מיס פיגי • פוזי הדוב • גונזו • סקוטר • רולף הכלב • חיה • הטבח השוודי • סטטלר ווולדורף • דמויות נוספות |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 14d12f87-079a-401d-8dcd-b1a2afbb1f1e

 |
אין לבלבל עם אין לבלבל ערך זה עם הערך "ג'ונתן ג'קסון".
**ג'ונתן לותר ג'קסון** (באנגלית: **Jonathan Luther Jackson**; נולד ב-7 בינואר 1966) הוא פוליטיקאי, איש עסקים ופעיל אמריקאי המכהן כחבר בבית הנבחרים של ארצות הברית מטעם המחוז הראשון של אילינוי מאז ינואר 2023 מטעם המפלגה הדמוקרטית.

ביוגרפיה
--------

ג'קסון נולד בשיקגו לג'סי ג'קסון, פעיל זכויות אזרח וכומר, ולז'קלין ג'קסון. הסנדק שלו היה מרטין לותר קינג ג'וניור, שעל שמו נקרא שמו האמצעי של ג'קסון. לג'קסון חמישה אחים, סנטיטה ג'קסון וחבר הקונגרס באילינוי מטעם המחוז השני במדינה לשעבר ג'סי ג'קסון ג'וניור, יוסף, ג'קלין ג'קסון ואשלי, אחיו הצעירים.

ג'קסון למד בתיכון וויטני מ. יאנג מגנט בשיקגו, שם היה סטודנט-ספורטאי. הוא למד באוניברסיטת צפון קרוליינה A&T סטייט בגרינסבורו, צפון קרוליינה. הוא בוגר בית הספר ללימודי עסקים של אוניברסיטת נורת'ווסטרן באוונסטון, אילינוי.

ג'קסון, שנולד למשפחה אקטיביסטית לזכויות אדם, טייל בעולם בעת שעזר לאביו בפעילותיו. הוא נסע לסוריה ב-1983, כאשר אביו ניהל משא ומתן עם נשיא סוריה חאפז אל-אסד לשחרור הטייס האמריקני השבוי רוברט גודמן. הוא פגש את פידל קסטרו ב-1984, כאשר אביו ניהל משא ומתן על שחרור 22 אמריקאים שהוחזקו בקובה. הוא גם היה עם אביו באוגוסט 2005, כאשר נסע לוונצואלה לפגוש את נשיא ונצואלה הוגו צ'אווס, זאת בעקבות התבטאויות שנויות במחלוקת של איל הטלוויזיה פט רוברטסון שרמז שצריך לרצוח את צ'אבס. ג'קסון גינה את דבריו של רוברטסון והגדירם כלא מוסריים.

ג'קסון החל את הקריירה שלו ב-1988 בדרקסל ברנהאם למברט כאנליסט השקעות של מייקל מילקן. מאוחר יותר עבד ג'קסון כאנליסט ב-Independence Bank, ופיתח נדל"ן עבור East Lake Management בשיקגו. הוא הצטרף מחדש למילקן ב- Knowledge Universe בסוף שנות ה-90 ועסק בהשקעות במגזרי האלחוט, הנדל"ן וההפצה.

בשנת 1998, ג'קסון, יחד עם אחיו יוסף, הפך לבעלים של חברת הפצה משיקגו של Anheuser-Busch Cos - River North Sales and Service, LLC. העסקה התקבלה בביקורת ונפוטיזם מכיוון שאביו של ג'קסון ארגן בעבר חרם על מוצרי המבשלה בתחילת שנות ה-80.

בשנת 2009, ג'קסון הוביל קבוצה של משקיעים בהצעה של 250 מיליון דולר לרכוש את ION Media Networks, רשת תחנות הטלוויזיה העצמאיות הגדולה במדינה. הוא לימד מימון ויזמות ב- City Colleges of Chicago והוא פרופסור לעסקים באוניברסיטת מדינת שיקגו.

קריירה פוליטית
--------------

בפברואר 2022 הכריז ג'קסון על מועמדותו לייצג את מחוז הקונגרס הראשון של אילינוי לאחר שהמכהן, בובי ראש, הודיע ​​על פרישה חודש קודם לכן. בקמפיין פרוגרסיבי, הוא זכה לתמיכה של ברני סנדרס ואישים אחרים באגף הפרוגרסיבי של מפלגתו. הוא זכה בפריימריז הדמוקרטי עם כ-30% מהקולות, ובהמשך בקלות יתרה בבחירות הכלליות במושב הדמוקרטי. הוא הושבע לתפקידו ב-3 בינואר 2023.

בבית הנבחרים חבר ג'קסון בוועדת החקלאות ובוועדת החוץ.

חיים אישיים
-----------

ג'קסון התחתן עם מרילין אן ריצ'רדס מברוקלין בשנת 1995, ולהם שלושה ילדים.

קישורים חיצוניים
----------------

ויקישיתוף מדיה וקבצים בנושא **ג'ונתן ג'קסון** בוויקישיתוף
* ג'ונתן ג'קסון, ברשת החברתית אקס (טוויטר)
* ג'ונתן ג'קסון באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  , Jonathan Jackson, the son of Rev. Jesse Jackson, kicks off Congress bid in crowded Democratic primary, Chicago Sun-Times, ‏2022-02-08 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: J000309

 |
**מארק פולנסקי** (באנגלית: **Mark Lewis Polansky**; נולד ב-2 ביוני 1956 פטרסון, ניו ג'רזי) הוא טייס קרב ואסטרונאוט לשעבר בתוכנית מעבורות החלל של נאס"א.

ביוגרפיה
--------

מארק פולנסקי נולד בניו ג'רזי. אביו היה יהודי ואם ממוצא קוריאני שגדלה בהוואי. פולנסקי גדל האווירה יהודית ולקח איתו לטיסה STS-116 בובה שהייתה שייכת לניצולת שואה.

לאחר סיום לימודי בית הספר בשנת 1974 הוא התחיל ללמוד באוניברסיטת פרדו ממנה קיבל תואר ראשון ותואר שני באווירונאוטיקה בשנת 1978.

בשנת 1980 פולנסקי סיים קורס טיס והיה טייס "מקדונל דאגלס F-15 איגל". בשנת 1983 הוא עבר ל-"נורת'רופ F-5". הוא שירת במספר בסיסים של החיל. בשנת 1986 לאחר סיום קורס בבסיס חיל האוויר אדוארדס הוא קיבל הסמכה כטייס ניסוי.

בשנת 1992 הוא החל לעבוד עבור נאס"א כטייס.

במהלך שירותו הוא הגיע ל-5,000 שעות טיסה ב-30 כלי טיס.

שירות בתחום החלל
----------------

בשנת 1996 פולנסקי החל קורס הכנה לאסטרונאוט במרכז החלל ג'ונסון. הוא ביצע מספר משימות בצוותי קרקע. פולנסקי השתתף במשימת STS-98 של מעבורת החלל אטלנטיס כטייס (קנת קוקרל היה מפקד הצוות). המטרה העיקרית של המשימה הייתה להביא לתחנת החלל הבין-לאומית מודול Destiny ולחבר אותו למערכות של תחנת החלל. בשנת 2006 הוא טס בפעם השנייה על סיפון מעבורת החלל דיסקברי טיסת STS-116 כמפקד צוות. המטרה העיקרית הייתה לבצע עגינה בתחנת החלל הבין-לאומית, להביא אספקה, ציוד להרחבת תחנת החלל והחלפת צוות. בשנת 2009 פולנסקי היה מפקד צוות של STS-127 של מעבורת החלל אנדוור. המטרה העיקרית הייתה לבצע עגינה בתחנת החלל הבין-לאומית, להביא אספקה, ציוד להרחבת תחנת החלל והחלפת צוות.

פולנסקי עזב את נאס"א בשנת 2012.

קישורים חיצוניים
----------------

ויקישיתוף מדיה וקבצים בנושא **מארק פולנסקי** בוויקישיתוף
* ביוגרפיה
* מארק פולנסקי, ברשת החברתית אקס (טוויטר)

הערות שוליים
------------

1. ↑  Daniel Dale, Teddy bear comes home after journey into space, Chron, ‏28 February 2007
בית הסוהר רימונים
מפה
**בית הסוהר רימונים** הוא בית סוהר במחוז המרכז השוכן בסמוך לכביש 4 ליד צומת תל מונד והוא חלק ממתחם השרון הכולל 4 בתי סוהר בית הסוהר השרון, בית הסוהר אופק, בית המעצר הדרים ובית הסוהר רימונים.

בית הסוהר הוקם ב-18 בפברואר 2004 והוא אחד מארבעת בתי הסוהר של שירות בתי הסוהר ברמת ביטחון מרבית.

בית הסוהר מחולק לשני בניינים ומשתרע על 23,000 מ"ר. בכלא 13 אגפי כליאה הבנויים על פי מדרג אגפי, וכן אגף הפרדה ארצית ובידוד. בית הסוהר מסוגל לאכלס כ-1100 אסירים בכלל האגפים השונים, כאשר בכל תא, שגודלו 10.5 מ"ר, משוכנים שני אסירים או שמונה. עם בניית הכלא המחודש הועברו אליו אסירים מבית סוהר אשמורת המיושן הנמצא בצומת בית ליד, שכיום אינו מאויש באסירים.

עד 2022, מפקד בית הסוהר היה גונדר משנה וסגל בית הסוהר כולל כ-300 אנשי צוות. החל משנת 2022 הכלא אוחד עם בית הסוהר הצמוד לו, בית הסוהר אופק (מתקן הכליאה לנוער מתחת לגיל 18), ומפקד בית הסוהר **רימונים-אופק** הוא מפקד שני המתקנים, בדרגת תת-גונדר.

בית הסוהר רימונים מתאפיין בשילוב בין שמירה קפדנית על הביטחון באמצעות טכנולוגיה מתקדמת ביותר ובין דאגה לרווחת האסיר. בבית הסוהר נבנו חדר כושר, 8 חדרי לימוד, כיתת מחשבים וכן חדרים המיועדים לביקורים פתוחים ולביקורים סגורים.

על פי דו"ח הוועדה לשירות בתי הסוהר של לשכת עורכי הדין, שפורסם ב-5 במרץ 2008 נמצא כי בית הסוהר רימונים הוא בעל תנאים ראויים וסבירים וכי האסירים בו זוכים לתנאים משופרים.

ב-23 בפברואר 2014, ירה האסיר סמואל שיינביין בשלושה סוהרים, ולאחר מכן התבצר בתא השירותים. סוהר אחד נפצע קשה, אחד בינוני ושניים נפצעו קל. לאחר שהמשא ומתן נכשל, שיינביין פתח שוב באש, ונורה למוות על ידי כוחות יחידת מצדה של השב"ס.

קישורים חיצוניים
----------------

* בית הסוהר רימונים באתר שירות בתי הסוהר

הערות שוליים
------------

1. ↑  הוועדה לזכויות הילד​: בית הסוהר "אופק" לקטינים הופך למתחם בתוך כלא רימונים – האם תימשך הירידה במספר האסירים הקטינים?, אתר הכנסת, 26 בינואר 2022
2. ↑  מאיר תורג'מן, תקרית הדמים בכלא רימונים, ידיעות אחרונות, 27 בפברואר 2014
**אן דונובן** (באנגלית: **Anne Donovan**;‏ 1 בנובמבר 1961 – 13 ביוני 2018) הייתה שחקנית כדורסל אמריקנית, ששיחקה בנבחרת הכדורסל של ארצות הברית, במדיה זכתה במדליית זהב באולימפיאדת לוס אנג'לס (1984) ובאולימפיאדת סיאול (1988). שימשה מאמנת אוניברסיטת סיטון הול, מאמנת קונטיקט סאן, עוזרת מאמן ומאמנת הראשית בקבוצת ניו יורק ליברטי. היא האדם היחידי שקטף תואר באליפות הקולג'ים של ארצות הברית וגם אימנה קבוצה שזכתה בתואר מקצועני.

דונובן נולדה ברידג'ווד, ניו ג'רזי. היא הצטרפה לניו יורק ליברטי כעוזרת מאמן באביב 2009, וב-31 ביולי 2009 מונתה למאמנת הראשית של הליברטי. היא מונתה למאמנת הראשית בסטון הול ב-29 במרץ 2010, אם כי היא סיימה את עונת 2010 עם הליברטי.

בשנת 1995 הוצגה כחברה בהיכל התהילה של הכדורסל, ב-1999 הוצגה בהיכל התהילה של כדורסל הנשים, וב-2015 הוצגה בהיכל התהילה של פיב"א.

נפטרה ב-13 ביוני 2018 מסיבוך בלב.

קישורים חיצוניים
----------------

ויקישיתוף מדיה וקבצים בנושא **אן דונובן** בוויקישיתוף

* פרופיל אולימפי, באתר olympedia.org
* פרופיל, באתר פיב"א
* פרופיל, באתר היכל התהילה של הכדורסל
* ביוגרפיה‏, wnba.com
* "אן דונובן התפטרה מאימון הסטורם", wnba.com‏, 30 בנובמבר 2007
* אן דונובן, באתר אנציקלופדיה בריטניקה (באנגלית)
* אן דונובן, באתר "Find a Grave" (באנגלית)

הערות שוליים
------------

1. ↑  "אן דונובן נבחרה למאמנת", 29 במרץ 2010

| **נבחרת ארצות הברית – האלופה האולימפית בבייג'ינג (2008)** |
| --- |
| 1  • 
2  • 
3  • 
4 פונדקסטר • 
5 אוגוסטוס • 
6 בירד • 
7 לאוסון • 
8 מילטון-ג'ונס • 
9 לסלי • 
10 קאצ'ינגס • 
11 תומפסון • 
12 טוראסי •
13 פלוורס • 
14 סמית •
15 פארקר •
מאמן: דונובן | ארצות הבריתארצות הברית |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1161186425
* ISNI: 0000 0004 2339 0056
* LCCN: no2013122583
* NKC: xx0013464
* VIAF: 85386251
* WorldCat: lccn-no2013122583

 |